Na temelju članka 57. Zakona o porezu na dohodak („Narodne novine“, broj 115/16 i 106/18), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“, broj 1/19) te članka 51. Statuta Grada Drniša („Službeni vjesnik Šibensko-kninske županije“, broj 15/09, 4/13, 11/13 i 14/13 i „Službeni glasnik Grada Drniša“, broj 4/15 i 1/18), Gradsko vijeće Grada Drniša, na 13. sjednici održanoj dana 28. siječnja 2019. godine, donijelo je:

**OD L U K U**

**o visini paušalnog poreza po krevetu, po smještajnoj jedinici u kampu i**

**smještajnoj jedinici u objektu za robinzonski smještaj na području**

**Grada Drniša**

Članak 1.

Ovom Odlukom utvrđuje se visina paušalnog poreza po krevetu, po smještajnoj jedinici u kampu te smještajnoj jedinici u objektu za robinzonski smještaj koji se plaća na području Grada Drniša.

Članak 2.

Visina paušalnog poreza po krevetu, po smještajnoj jedinici u kampu i smještajnoj jedinici u objektu za robinzonski smještaj određuje se u iznosu od 150,00 kuna u svim naseljima na području Grada Drniša.

Članak 3.

Poslove u svezi s utvrđivanjem, evidentiranjem, nadzorom, naplatom i ovrhom paušalnog poreza na iznajmljivanje obavlja Ministarstvo financija-Porezna uprava.

Za utvrđivanje poreza, naplatu, žalbe, obnovu postupka, zastaru, ovršni postupak, kao i sve ostale radnje, primjenjuju se odredbe Općeg poreznog zakona.

Članak 4.

Porezni obveznik dužan je dostaviti Ministarstvu financija, Poreznoj upravi dokaz o svakoj promjeni koja utječe na utvrđivanje paušalnog poreza po krevetu, po smještajnoj jedinici u kampu i smještajnoj jedinici u objektu za robinzonski smještaj u roku od 15 dana od nastale promjene.

Članak 5.

Ova Odluka objavit će se u „Narodnim novinama“ i u „Službenom glasniku Grada Drniša“ te će se dostaviti Ministarstvu financija, Poreznoj upravi u roku od osam dana od dana njezina donošenja.

Članak 6.

Ova Odluka stupa na snagu osmog dana od objave u „Službenom glasniku Grada Drniša“, a primjenjuje se od 1. siječnja 2019. godine.

KLASA: 410-10/19-10/1

URBROJ: 2182/06-19-09

GRAD DRNIŠ

GRADSKO VIJEĆE

Predsjednik:

Ante Pleadin

DOSTAVITI:

* Ministarstvo financija, Zagreb, Katančićeva 5
* Porezna uprava-Područni ured Šibenik, Obala hrvatske mornarice 3,Šibenik
* Gradonačelnik
* Upravni odjel za gospodarstvo, financije i društvene djelatnosti
* Službeni glasnik Grada Drniša
* Pismohrani