****

**REPUBLIKA HRVATSKA**

**ŠIBENSKO-KNINSKA ŽUPANIJA**

**GRAD DRNIŠ**

**GRADSKO VIJEĆE**

KLASA: 361-01/18-10/27

URBROJ: 2182/06-19-13

Drniš, 28. siječnja 2019. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12 i 19/13-pročišćeni tekst, 137/15-ispravak i 123/17 ), članka 51. Statuta Grada Drniša („Službeni vjesnik Šibensko-kninske županije“, broj 15/09, 4/13, 11/13, 14/13 i „Službeni glasnik Grada Drniša“, broj 4/15 i 1/18), a u svezi s mjerom 19. „Potpora lokalnom razvoju u okviru inicijative LEADER (CLLD-lokalni razvoj pod vodstvom zajednice)“ iz Programa ruralnog razvoja Republike Hrvatske za razdoblje 2014.-2020. godine („Narodne novine“, broj 96/17 i 53/2018), sukladno poglavlju 3.2. Natječaja za provedbu tipa operacije „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, Gradsko vijeće Grada Drniša na 13**.** sjednici održanoj dana 28. siječnja 2019. godine, donosi

**ODLUKU O SUGLASNOSTI ZA PROVEDBU ULAGANJA**

**NA PODRUČJU GRADA DRNIŠA**

**I.**

Ovom Odlukom daje se suglasnost Gradonačelniku Grada Drniša za provedbu ulaganja na području jedinice lokalne samouprave-Grada Drniša za „Izgradnju sustava navodnjavanja na nogometnom terenu NK DOŠK-Drniš” na čest.zem. 15/1 Z.U.3104 k.o. Drniš, postupak jednostavne nabave Evidencijski broj: JN01/19.

**II.**

Ulaganje iz točke I. ove Odluke odnosi se na provedbu podmjere 19.2. „Provedba operacija unutar CLLD strategije“, kao i na prijavu na natječaj za provedbu tipa operacije 3.1.1. „Ulaganja u pokretanje, poboljšanje ili proširenje lokalnih temeljenih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu, koje je objavila Lokalna akcijska grupa „Krka“. Potpora se dodjeljuje za tip operacije 3.1.1. iz Programa ruralnog razvoja Republike Hrvatske za razdoblje 2014.-2020. godine („Narodne novine“, broj 96/17 i 53/2018).

**III.**

Sastavni dio ove Odluke je „Opis projekta“ te joj se prilaže.

**IV.**

Ova Odluka stupa na snagu danom donošenja, a objavit će se u „Službenom glasniku Grada Drniša“.

PREDSJEDNIK:

Ante Pleadin